Omnibus presentes litteras inspectures, officialis Senon., salutem in Domino. Notum facimus quod coram nobis constitute Petronilla, filia defuncte Marie uxoris Guillelmi de Haya et Edelina, filia Stephani dicti Hay de Vicinis, recognoverunt spontanee, non coacte, se esse feminas vener. virorum decani et capituli ecclesie Senon., videlicet, dicta Petronilla pro medietate et dicta Edelina pro quarta parte de corpore, de tallia frumenti et de manu-mortua de prebendis Souciaci. Confitetur dicta Petronilla, quod dicta mater sua fuerat totaliter femina dictorum decani et capituli de condicione predicta, et confitens dicta Edelina quod dictus pater suus est homo dictorum decani et capituli de conditione predicta, pro medietate. In cujus rei testimonium, ad peticionem earumdem mulierum, presentibus litteris sigillum curie Senon., duximus apponendum. Datum, anno Domini Mº CCº LXXXº primo, die sabbatis ante Ramos-Palmarum.